[{"text_idx": "#000002", "text": "Bydd mwy na 500 o chwaraewyr o wahanol rywiau, sy\u2019n cynrychioli 50 gwlad, yn teithio i Gaerdydd ar gyfer yr w\u0302yl be\u0302l-droed, cerddoriaeth a siaradwyr wythnos o hyd \u2013 gan gynnwys ein Prif Swyddog Gweithredol, Lindsay Cordery-Bruce."}, {"text_idx": "#000003", "text": "Mae The Wallich yn bartner swyddogol Cwpan y Byd Digartref, a gall y cyhoedd ymweld a\u0302 ni yn y Cerbyd Lles piws mawr ger mynedfa\u2019r safle."}, {"text_idx": "#000004", "text": "Ni fydd digartrefedd yn diffinio\u2019r chwaraewyr a\u2019r gwirfoddolwyr, ond byddan nhw\u2019n cael eu gweld fel cynrychiolwyr eu gwlad, fel athletwyr, a bydd hynny\u2019n rhoi hwb i\u2019w hyder a\u2019u hunan-werth."}, {"text_idx": "#000005", "text": "Pwy all fynd i\u2019r digwyddiad hwn?"}, {"text_idx": "#000008", "text": "Drwy gefnogi\u2019r digwyddiad hwn a\u2019i chwaraewyr a gwirfoddolwyr anhygoel, rydym yn cyd-fynd a\u0302\u2019n gwerth sefydliadol newydd Cymuned \u2013 mae angen ymateb cymunedol i ddigartrefedd ac fe ddylem fod yn bresennol ar gyfer unrhyw beth sy\u2019n cynnig cyfleoedd cadarnhaol a chynhwysol i\u2019r bobl rydym ni\u2019n eu cefnogi."}, {"text_idx": "#000009", "text": "Bydd ein staff yn arwain ar ochr ddiogelu\u2019r twrnamaint \u2013 ac yn sicrhau bod pob chwaraewr, gwirfoddolwr a\u2019r rhai sy\u2019n cyflwyno eu hunain fel pobl ddigartref yn ystod yr wythnos yn cael eu cefnogi."}, {"text_idx": "#000010", "text": "Bydd y digwyddiad yn brysur, ac o bosib ychydig yn frawychus, dyna pam rydym yn darparu ein Cerbyd Lles, Fflyd y Stryd a sawl aelod o staff i wneud yn siw\u0302r bod pobl yn cael eu diogelu."}, {"text_idx": "#000011", "text": "Bydd y torfeydd yn gweld y chwaraewyr, a llawer ohonynt wedi profi caledi a digartrefedd, yn goresgyn y rhwystrau i wisgo crys eu gwlad gyda balchder."}, {"text_idx": "#000013", "text": "I gael rhagor o wybodaeth edrychwch ar artistiaid a digwyddiadau Cwpan y Byd Digartref."}, {"text_idx": "#000014", "text": "Datganiadau a Pholisi\u0308au The Wallich"}]